Παύλος Βεντουρής

Ο Παύλος Βεντουρής (1905 - 11 Οκτωβρίου 1956) ήταν Έλληνας γιατρός και πολιτικός. Υπηρέτησε ως νομάρχης σε διάφορους νομούς. 

 Σταδιοδρομία 
Σπούδασε ιατρική, όπως και Πολιτικές και Οικονομικές Επιστήμες στην Αθήνα, όπου άσκησε το ιατρικό λειτούργημα. Διορίστηκε Νομάρχης Χαλκιδικής τον Μάιο του 1946 και υπηρέτησε εκεί ως το 1948.ΦΕΚ 1946, Γ΄ 127. Εν συνεχεία, έγινε Νομάρχης Λακωνίας (1949) και τον Μάιο του 1955 διορίστηκε ως ο πρώτος Νομάρχης Ιωαννίνων έπειτα από την ανασύσταση της νομαρχίας.εφ. Ελευθερία, 8-5-1955, σελ. 7. Στα Γιάννενα παρέμεινε ως τις 23 Σεπτεμβρίου 1955.Νομαρχιακή Αυτοδιοίκηση Ιωαννίνων , ανάκτηση 11-10-2016.

Είχε προταθεί για την απονομή του Μεταλλίου Εξαιρέτων Πράξεων. Υπηρέτησε επίσης ως Νομάρχης Αργολιδοκορινθίας και Νομάρχης Αιτωλοακαρνανίας.

 Θάνατος 
Ο Βεντουρής σκοτώθηκε σε τροχαίο δυστύχημα (από τη σύγκρουση του αυτοκινήτου του με άλλο φορτηγό) στις 11 Οκτωβρίου 1956 στον Τύρναβο (κοντά στο χωριό Δαμάσι)Ηπειρωτικός Αγών, "Εφονεύθη ο τέως νομάρχης Ιωαννίνων Βεντούρης", 12-10-1956, σελ. 4. και κηδεύτηκε στη Λάρισα δύο ημέρες μετά. Ο 51χρονος νομάρχης μετέβαινε με το αυτοκίνητό του (που οδηγούσε ο ίδιος) από τη Θεσσαλονίκη προς την Αθήνα .

Ήταν παντρεμένος από 10-7-1942 με την εκπαιδευτικό Ελένη Παπαδοπούλου , κάτοικο Αθηνών και είχαν ένα γυιό (Χρήστος Βεντουρής γεν. 22-3-1948) 

 Παραπομπές 

Κατηγορία:Νομάρχες Αιτωλοακαρνανίας
Κατηγορία:Νομάρχες Ιωαννίνων
Κατηγορία:Νομάρχες Αργολίδας και Κορινθίας
Κατηγορία:Νομάρχες Λακωνίας
Κατηγορία:Νομάρχες Χαλκιδικής